ત્વચા પર રહેલી ડેડ સ્કિનને ઘસીને દૂર કરો અને એની સ્વચ્છતા જાળવો તો સ્કિનનું હાઇજીન તો જળવાશે જ સાથે એનો નિખાર પણ વધશે. સ્ત્રીઓની જેમ પુરુષો માટે પણ સ્ક્રબિંગનું મહત્વ છે. સ્ક્રબિંગ શું કામ કરે છે એના વિશે ટૉપર્સ નામનું પોતાનું સૅલોં ધરાવતા જગદીશ બુધેલિયા કહે છે, ‘સામાન્ય રીતે ચહેરાને સાફ કરવા માટે આપણે ફેસવૉશનો ઉપયોગ કરતા હોઈએ છીએ, પરંતુ એ ચહેરાની ઉપર-ઉપરથી સફાઈ કરે છે. ઊંડાણપૂર્વક સફાઈ કરવા માટે સ્ક્રબિંગનો ઉપયોગ થાય છે જે ફેસને લગતી મોટા ભાગની તમામ ટ્રીટમેન્ટમાં મુખ્ય છે. ત્વચાની અંદર સુધી જઈને ત્યાં રહેલા કચરાને ખેંચી કાઢવાનું કામ સ્ક્રબ કરે છે.’